title: Решение (ЕС) 2015/2399 на Съвета от 26 октомври 2015 година за подписване, от името на Европейския съюз, и временно прилагане на Споразумението между Европейския съюз и Република Колумбия за премахване на визите за краткосрочно пребиваване

text:
               19.12.2015

               BG

               Официален вестник на Европейския съюз

               L 333/1

         РЕШЕНИЕ (ЕС) 2015/2399 НА СЪВЕТА
   от 26 октомври 2015 година
   за подписване, от името на Европейския съюз, и временно прилагане на Споразумението между Европейския съюз и Република Колумбия за премахване на визите за краткосрочно пребиваване
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               С Регламент (ЕС) № 509/2014 на Европейския парламент и на Съвета (1) вписването относно Република Колумбия беше прехвърлено от приложение I в приложение II към Регламент (ЕО) № 539/2001 на Съвета (2).

               (2)

               Вписването относно Република Колумбия се придружава от бележка под линия, в която се посочва, че освобождаването от изискването за виза се прилага от датата на влизане в сила на споразумение за освобождаване от изискването за виза, което се сключва с Европейския съюз.

               (3)

               Съгласно Регламент (ЕС) № 509/2014 Комисията оцени положението на Република Колумбия във връзка с предвидените в посочения регламент критерии. На 29 октомври 2014 г. Комисията прие доклад, в който се заключава, че значителното подобрение в икономическото и социалното положение и сигурността на Колумбия в последните години представлява основание колумбийските граждани да бъдат освободени от изискването за притежаване на виза, когато пътуват до територията на Европейския съюз.

               (4)

               На 19 май 2015 г. Съветът прие решение, с което упълномощи Комисията да започне преговори с Република Колумбия за сключване на споразумение между Европейския съюз и Република Колумбия за премахване на визите за краткосрочно пребиваване („споразумението“).

               (5)

               Преговорите по споразумението започнаха на 20 май 2015 г. и приключиха успешно с парафирането му на 9 юни 2015 г.

               (6)

               Споразумението следва да бъде подписано и декларациите, приложени към споразумението, следва да да бъдат одобрени от името на Съюза. Споразумението следва да се прилага временно, считано от деня след подписването му, до приключване на процедурите по неговото официално сключване.

               (7)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (3); следователно Обединеното кралство не участва в неговото приемане и не е обвързано от него, нито от неговото прилагане.

               (8)

               Настоящото решение представлява развитие на разпоредбите на достиженията на правото от Шенген, в което Ирландия не участва в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на Споразумението между Европейския съюз и Република Колумбия за премахване на визите за краткосрочно пребиваване („споразумението“), при условие за сключването на посоченото споразумение.
   Текстът на споразумението е приложен към настоящото решение.
   Член 2
   Декларациите, приложени към настоящото решение, се одобряват от името на Съюза.
   Член 3
   Председателят на Съвета е оправомощен да посочи лицето(ата), упълномощено(и) да подпише(ат) споразумението от името на Съюза.
   Член 4
   Споразумението се прилага временно, считано от деня след подписването му (5), до приключване на процедурите по сключването му.
   Член 5
   Настоящото решение влиза в сила в деня на приемането му.

      Съставено в 26 октомври на 2015 година.

            За Съвета

            Председател

         C. DIESCHBOURG

      (1)  Регламент (ЕС) № 509/2014 на Европейския парламент и на Съвета от 15 май 2014 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници, както и тези, чиито граждани са освободени от това изискване (ОВ L 149, 20.5.2014 г., стр. 67).

      (2)  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ L 81, 21.3.2001 г., стр. 1).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на подписване на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение на Съвета от 22 декември 1986 година за установяване на процедура за консултации и сътрудничество в областта на туризма

text:
Важна правна забележка

|

31986D0664

Официален вестник n° L 384 , 31/12/1986 стр. 0052 - 0053 специално финландско издание: глава 1 том 2 стр. 0069  специално шведско издание: глава 1 том 2 стр. 0069  специално чешко издание глава 01 том 01 стр. 151  - 152 специално испанско издание глава 01 том 01 стр. 151  - 152 специално унгарско издание глава 01 том 01 стр. 151  - 152 специално литвийско издание глава 01 том 01 стр. 151  - 152 LV.ES глава 01 том 01 стр. 151  - 152 MT.ES глава 01 том 01 стр. 151  - 152 PL.ES глава 01 том 01 стр. 151  - 152 SK.ES глава 01 том 01 стр. 151  - 152 специално словенско издание глава 01 том 01 стр. 151  - 152

		19861222Решение на Съветаот 22 декември 1986 годиназа установяване на процедура за консултации и сътрудничество в областта на туризма(86/664/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 235 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че член 2 от Договора предвижда, че задача на Общността е по-специално да насърчава в рамките на цялата Общност хармоничното развитие на стопанската дейност, непрекъснатото и балансирано разширяване и по-тесните връзки между принадлежащите към нея държави; като има предвид, че туризмът може да спомогне за постигането на тези цели;като има предвид, че в Резолюцията на Съвета от 10 април 1984 г. относно политиката на Общността в областта на туризма [4] се подчертава необходимостта от консултации между държавите-членки и Комисията относно туризма;като има предвид, че консултациите са полезно средство за улесняване на сътрудничеството между държавите-членки и Комисията с оглед постигането на целите на Договора;като има предвид, че всяка държава-членка следва да споделя с другите държави-членки и с Комисията своя опит в областта на туризма;като има предвид, че с оглед на провеждането на консултации в областта на туризма следва да се осигури обмен на информация между държавите-членки и Комисията;като има предвид, че тези консултации не бива да дублират работата, осъществявана от други органи на Общността,РЕШИ:Член 1Създава се Консултативен комитет по туризъм, наричан по-долу "Комитетът", под егидата на Комисията. Той се състои от членове, определени от всяка държава-членка.Член 2Задачата на Комитета е да улеснява обмена на информация, консултациите и по целесъобразност, сътрудничеството в областта на туризма и по-специално в областта на предоставянето на услуги на туристите.Член 3За целите, посочени в член 2, всяка държава-членка изпраща ежегодно на Комисията доклад за най-значимите мерки, които е предприела, и доколкото е възможно, за мерките, чието прилагане обмисля във връзка с предоставянето на услуги на туристите и които биха могли да имат последици за пътници от други държави-членки.Комисията информира останалите държави-членки за тях.Член 41. В Комитета, чиито заседания се провеждат най-малко веднъж годишно, се обменят идеи и мнения въз основа на докладите, упоменати в член 3, за да се улесни, при необходимост, бъдещото сътрудничество между държавите-членки за постигане на целите, упоменати в член 2.2. По искане на Комисията или на държава-членка Комитетът обсъжда и всякакви въпроси, които могат да бъдат от интерес за редица държави-членки.3. В допълнение Комитетът съветва Комисията по всеки въпрос, по който последната е поискала становището му.4. Информацията и консултациите, за които се отнася настоящото решение, представляват професионална тайна.Член 5Комитетът се председателства от Комисията.Секретариатът на Комитета се осигурява от Комисията.Съставено в Брюксел на 22 декември 1986 година.За СъветаПредседателG. Shaw[1] ОВ C 114, 14.5.1986 г., стр. 8.[2] Становище от 12 декември 1986 г. (все още непубликувано в Официален вестник).[3] ОВ C 328, 22.12.1986 г., стр. 1.[4] ОВ C 115, 30.4.1984 г., стр. 1.--------------------------------------------------


title: 2012/616/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Съвместното предприятие SESAR за финансовата 2010 година

text:
               17.10.2012

               BG

               Официален вестник на Европейския съюз

               L 286/349

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Съвместното предприятие SESAR за финансовата 2010 година
   (2012/616/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие SESAR за финансовата 2010 година,

               —

               като взе предвид доклада на Сметната палата относно годишните отчети на Съвместното предприятие SESAR за финансовата 2010 година, придружен от отговорите на Съвместното предприятие (1),

               —

               като взе предвид препоръката на Съвета от 21 февруари 2012 г. (06086/2012 – C7-0050/2012),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1361/2008 на Съвета от 16 декември 2008 г. за изменение на Регламент (ЕО) № 219/2007 за създаване на Съвместно предприятие за разработване на ново поколение Европейска система за управление на въздушното движение (SESAR) (3), и по-специално член 4б от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол и становището на Комисията по транспорт и туризъм (A7-0114/2012),

               1.

               Освобождава от отговорност изпълнителния директор на Съвместното предприятие SESAR във връзка с изпълнението на бюджета на Съвместното предприятие за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Съвместното предприятие SESAR, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 368, 16.12.2011 г., стр. 32.

      (2)  ОВ L 248, 16.9.2002 г., стр. 1.

      (3)  ОВ L 352, 31.12.2008 г., стр. 12.

      (4)  ОВ L 357, 31.12.2002 г., стр. 72.
    ---documentbreak---

               17.10.2012

               BG

               Официален вестник на Европейския съюз

               L 286/350

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2012 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие SESAR за финансовата 2010 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие SESAR за финансовата 2010 година,

               —

               като взе предвид доклада на Сметната палата относно годишните отчети на Съвместното предприятие SESAR за финансовата 2010 година, придружен от отговорите на Съвместното предприятие (1),

               —

               като взе предвид препоръката на Съвета от 21 февруари 2012 г. (06086/2012 – C7-0050/2012),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1361/2008 на Съвета от 16 декември 2008 г. за изменение на Регламент (ЕО) № 219/2007 за създаване на Съвместно предприятие за разработване на ново поколение Европейска система за управление на въздушното движение (SESAR) (3), и по-специално член 4б от него,

               —

               като взе предвид финансовите правила на Съвместното предприятие SESAR, приети от управителния съвет на SESAR на 28 юли 2009 г. (по-нататък наричани „финансови правила на SESAR“),

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол и становището на Комисията по транспорт и туризъм (A7-0114/2012),

               A.

               като има предвид, че Съвместното предприятие SESAR („Съвместното предприятие“) е създадено през февруари 2007 г. с цел управление на Програмата за изследване на управлението на въздушния трафик „Единно европейско небе“ (SESAR).

               Б.

               като има предвид, че Съвместното предприятие започна да извършва самостоятелно своята дейност през август 2007 г..

               В.

               като има предвид, че Съвместното предприятие ще бъде собственик на всички материални и нематериални активи, които са създадени от него или са му били прехвърлени за фазата на развитие на проекта SESAR съгласно специалните споразумения, сключени с неговите членове.

               Г.

               като има предвид декларацията на Сметната палата, че е получила достатъчна увереност, че годишните отчети за финансовата 2010 година са надеждни и че свързаните с тях операции са законосъобразни и редовни.

               Д.

               като има предвид, че Сметната палата представи становище № 2/2010 относно финансовите правила на SESAR през април 2010 г..

               Е.

               като има предвид, че бюджетът за фазата на развитие на проекта SESAR за 2008–2013 г. е в размер на 2 100 000 000 EUR.

               Ж.

               като има предвид, че за финансовата 2010 година окончателният бюджет на Съвместното предприятие е в размер на 143 000 000 EUR,

      Бюджетно и финансово управление

               1.

               Отбелязва, че окончателният бюджет на Съвместното предприятие за финансовата 2010 година включва бюджетни кредити за поети задължения в размер на 135 000 000 EUR и бюджетни кредити за плащания в размер на 143 000 000 EUR; освен това признава, че степента на усвояване на бюджетните кредити за поети задължения и бюджетните кредити за плащания беше съответно 97,3 % и 82,2 %.

               2.

               Установява от Сметната палата, че в края на 2010 г. Съвместното предприятие има положителен бюджетен резултат от 53 500 000 EUR и че депозитите в банкови сметки представляват 57 200 000 EUR; отбелязва, че положението е резултат от:

                           —

                           вноски от членове: 55 600 000 EUR,

                           —

                           резултата от предходната година: 86 500 000 EUR,

                           —

                           плащания на Съвместното предприятие: 84 900 000 EUR,

                           —

                           пренос на бюджетни кредити: 3 700 000 EUR.

               3.

               Припомня на Съвместното предприятие, че това положение е в противоречие с бюджетния принцип на балансираност; при все това отбелязва отговорите на Съвместното предприятие до Сметната палата, че салдото на касова наличност през 2010 г. е намаляло с 34 % спрямо 2009 г. и че от сумата от 55 600 000 EUR вноски от членове 43 800 000 EUR са получени през последните седмици на 2010 г., за да се гарантира финансирането на операциите през 2011 г.; призовава Съвместното предприятие да разработи план за действие, съдържащ конкретни мерки и крайни срокове с цел поддържане на бюджетната балансираност и информиране на органа по освобождаване от отговорност относно този въпрос.

               4.

               Подчертава, че в съответствие с член 6 от финансовите правила на SESAR не се допуска поемането на задължение или разрешаването на разходи над утвърдените в бюджета кредити; изразява сериозна загриженост, че за два бюджетни реда — административни разходи и разходи за проучвания и развитие — са одобрени разходи, надвишаващи бюджетните кредити съответно с 11 % и с 9 %; отбелязва, че Съвместното предприятие счита, че може да внесе общия размер на бюджетните кредити за плащания само веднъж в общия бюджет за 2007–2016 г., за да се избегне превишаване на общия бюджетен праг в края на фазата на развитие на SESAR през 2016 г.; припомня на Съвместното предприятие, че то трябва да спазва своите финансови правила, и очаква през следващите финансови години одобрените разходи да не надвишават бюджетните кредити.

      Системи за вътрешен контрол

               5.

               Отбелязва, че през 2010 г. Съвместното предприятие е започнало да използва системите за финансова отчетност, използвани също така от Комисията (ABAC и SAP); изразява съжаление, че системата за управление на оперативни програми на Съвместното предприятие не е интегрирана в тези системи за финансова отчетност и че в края на 2010 г. съответните работни процеси в Съвместното предприятие все още не са заверени от счетоводителя, както се изисква от финансовите правила на SESAR.

               6.

               Разбира от Съвместното предприятие, че то е разработило система за управление на оперативната програма, допълваща финансовата и бюджетната информация, и счита, че доколкото е възможно, то е постигнало интегриране на системите си, като се имат предвид ограниченията, свързани с използването на системите ABAC и SAP; освен това отбелязва, че Съвместното предприятие е планирало да въведе ABAC „Активи“ и ABAC „Договори“ до края на 2011 г. и че докладът на счетоводителя относно валидирането на местните системи е трябвало да бъде завършен през 2011 г.

               7.

               Призовава Съвместното предприятие да информира органа по освобождаване от отговорност относно:

                           —

                           естеството на изпитваните от Съвместното предприятие ограничения, свързани с използването на системите ABAC и SAP,

                           —

                           състоянието на заверката на съответните работни процеси, и по-специално на местните системи.

               8.

               Настоятелно призовава Съвместното предприятие при все това да интегрира системите за финансова отчетност (ABAC и SAP) в своята система за управление на оперативната програма, която да позволи разпределянето на разходите по специфични работни пакети и идентифицирането на източниците на финансиране на оперативните разходи.

      Управление на проекти

               9.

               Потвърждава от годишния отчет за дейността на Съвместното предприятие за 2010 г., че програмата SESAR се е състояла от 304 проекта, от които 171 са били започнати през 2009 г., докато 114 допълнителни проекта са били стартирани през 2010 г.; отбелязва, че 80,9 % от проектите са в етап на изпълнение, с изключение на тези проекти, които са били отменени (3) или спрени (10); отбелязва, че за всички отменени или спрени проекти Съвместното предприятие е представило обосновка и е разяснило предприетите корективни действия; отбелязва в частност по отношение на спрените понастоящем проекти, че:

                           —

                           около 60 % са свързани с дейности, за които първо е необходимо получаването на утвърдени резултати по други проекти, преди те да бъдат стартирани отново,

                           —

                           около 20 % са свързани с проекти, за които няма надеждно обвързване с други програмни дейности,

                     останалите 20 % са спрени поради липса на ясна връзка с бъдещата оперативна концепция или поради липсата на връзка с генералния план.

               10.

               Настоятелно призовава Съвместното предприятие да продължи да информира органа по освобождаване от отговорност относно етапа на изпълнение на проектите по програмата SESAR и да представи постигнатите резултати.

      Изпълнение

               11.

               Насърчава Комисията и държавите членки да увеличат ефективността на начините на прилагане на регламентите „Единно европейско небе“, за да се увеличи ефективността на инвестициите в проекта SESAR.

               12.

               Обръща внимание на доброто управление на финансовите ресурси и подчертава значението на Съвместното предприятие за осъществяването на „Единно европейско небе“.

               13.

               Установява от годишния отчет за дейността на Съвместното предприятие, че е извършен всеобхватен преглед на подхода за прилагане на програмата SESAR и че неговите заключения подчертават необходимостта от разбивка на целите на високо равнище на програмата на едно по-техническо и оперативно равнище, като подробно се определи какво трябва да бъде направено, от кого и кога, и по този начин ясно да се определят утвърдените очаквани резултати на SESAR, които ще допринесат за постигането на целите от фазата на развитие на SESAR, както и на специфичните стратегически цели за 2012 г.; призовава Съвместното предприятие да разработи план за действие, съдържащ конкретни мерки и крайни срокове, с цел разглеждане на резултатите от всеобхватния преглед.

               14.

               Освен това отбелязва, че в края на 2009 г. е взето решение за създаване на обща рамка за изпълнение на SESAR, която да предостави възможност за подходящо управление на програмата/проекта чрез рационализиране на дейностите за мониторинг и контрол; отбелязва, че в края на 2010 г. рамката за изпълнение е била напълно определена и около 85 % от нея е изпълнена и разгърната; призовава Съвместното предприятие да информира органа по освобождаване от отговорност относно настоящия етап на изпълнение и разгръщане на рамката за изпълнение, както и относно постигнатия напредък.

               15.

               Потвърждава, че Комисията е извършила първата междинна оценка на Съвместното предприятие през 2010 г.; отбелязва, че оценката подчертава способността на Съвместното предприятие да предоставя оптимален отговор на потребностите на ползвателите на въздушното пространство и доставчиците на аеронавигационно обслужване; при все това счита, че междинните оценки и общите оценки следва да бъдат извършвани от външни и независими експерти.

      Вътрешен одит

               16.

               Приветства факта, че в края на 2010 г. изпълнителният директор на Съвместното предприятие е установил структура за вътрешен одит, определил е бившият вътрешен одитор на Съвместното предприятие да поеме функцията на структура за вътрешен одит и е одобрил работната програма за одит на структурата за вътрешен одит за 2011 г.

               17.

               Въз основа на окончателните годишни отчети потвърждава, че Съвместното предприятие е подписало рамков договор за одитни услуги през май 2010 г.

               18.

               Приветства факта, че Съвместното предприятие и Комисията са предприели действия за гарантиране на по-ясно дефиниране на съответните оперативни роли на Службата за вътрешен одит на Комисията (IAS), както и на функцията за вътрешен одит на Съвместното предприятие; при все това отбелязва, че уставът на Съвместното предприятие не е бил изменен.

               19.

               Отбелязва със задоволство, че Службата за вътрешен одит е потвърдила своите отговорности съгласно общия Финансов регламент като вътрешен одитор на Съвместното предприятие и че управителният съвет на Съвместното предприятие съответно е изменил устава на своята функция по вътрешен одит.

      Закъсняло плащане на вноските на членовете

               20.

               Изразява загриженост, че крайният срок за плащане на паричните вноски на Съвместното предприятие от неговите членове не е бил спазен; отбелязва, че забавата за плащания варира от 12 до 113 дни и че в края на 2010 г. двама от членовете не са платили никакви вноски; отбелязва отговора на Съвместното предприятие, че тези вноски са били получени в началото на 2011 г.

      Забележки от хоризонтален характер относно съвместните предприятия

               21.

               Подчертава, че до момента Комисията е създала седем съвместни предприятия по силата на член 187 от Договора за функционирането на Европейския съюз; отбелязва, че шест съвместни предприятия (ИИЛ, ARTEMIS, ENIAC, „Чисто небе“, ГКВ и Съвместното предприятие за ITER и развитието на термоядрената енергия) са в областта на научните изследвания под надзора на генералните дирекции на Комисията „Научни изследвания и иновации“ и „Информационно общество и медии“, а задачата на едно от предприятията е разработване на новата система за управление на въздушното движение (SESAR) в областта на транспорта, чиято дейност е под надзора на генерална дирекция „Мобилност и транспорт“.

               22.

               Отбелязва, че индикативният общ размер на средствата, необходими за съвместните предприятия за периода на съществуването им, възлиза на 21 793 000 000 EUR.

               23.

               Отбелязва, че общият размер на вноската на Съюза, необходима за съвместните предприятия за периода на съществуването им, възлиза на 11 489 000 000 EUR.

               24.

               Отбелязва, че за финансовата 2010 година общата вноска на Съюза в бюджета на съвместните предприятия възлиза на 505 000 000 EUR.

               25.

               Призовава Европейската комисия да представя ежегодно на органа по освобождаване от отговорност консолидирана информация относно предоставеното от общия бюджет на Съюза общо годишно финансиране за всяко съвместно предприятие, за да се гарантират прозрачност и яснота относно усвояването на финансовите средства на Съюза и да се възстанови доверието сред европейските данъкоплатци.

               26.

               Приветства инициативата на ARTEMIS да включи в своя годишен доклад за дейността информация относно мониторинга и прегледа на текущите си проекти; счита, че и другите съвместни предприятия следва да установят тази практика.

               27.

               Припомня, че съвместните предприятия са публично-частни партньорства, поради което публичните и частните интереси се преплитат; счита, че при тези обстоятелства вероятността за възникване на конфликти на интереси не следва да бъде отхвърлена, а да се вземат подходящи мерки в тази връзка; затова призовава съвместните предприятия да информират органа по освобождаване от отговорност относно механизмите за проверка, които се прилагат в съответните им структури, за да се осигури добро управление и да се предотвратят конфликти на интереси.

               28.

               Отбелязва, при изрично изключване на Съвместното предприятие за ITER и развитието на термоядрената енергия, че съвместните предприятия са относително малки структури и са обособени географски; поради това счита, че те следва да обединят своите ресурси, когато това е възможно.

               29.

               Призовава Сметната палата да предостави на органа по освобождаване от отговорност информация за действията, предприети във връзка с коментарите, които тя е направила за всяко от съвместните предприятия в съответния доклад относно годишните отчети за финансовата 2011 година.

               30.

               Призовава Сметната палата да представи на Парламента в разумен срок специален доклад относно добавената стойност на създаването на съвместните предприятия за ефективното осъществяване на програмите за научни изследвания, технологично развитие и демонстрационни дейности на Съюза; отбелязва също така, че същият доклад следва да включи оценка на ефективността от създаването на съвместните предприятия.

      (1)  ОВ C 368, 16.12.2011 г., стр. 32.

      (2)  ОВ L 248, 16.9.2002 г., стр. 1.

      (3)  ОВ L 352, 31.12.2008 г., стр. 12.

      (4)  ОВ L 357, 31.12.2002 г., стр. 72.


title: Решение 2014/776/ОВППС на Съвета от 7 ноември 2014 година за изменение на Решение 2010/413/ОВППС относно ограничителни мерки срещу Иран

text:
               8.11.2014

               BG

               Официален вестник на Европейския съюз

               L 325/19

         РЕШЕНИЕ 2014/776/ОВППС НА СЪВЕТА
   от 7 ноември 2014 година
   за изменение на Решение 2010/413/ОВППС относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение 2010/413/ОВППС на Съвета от 26 юли 2010 г. относно ограничителни мерки срещу Иран (1), и по-специално член 23 от него,
   като има предвид, че:

               (1)

               На 26 юли 2010 г. Съветът прие Решение 2010/413/ОВППС.

               (2)

               С решението си от 4 юни 2014 г. по дело Т-67/12 (2) Общият съд на Европейския съюз отмени решението на Съвета да включи Sina Bank в списъка на лицата и образуванията, към които се прилагат ограничителни мерки, поместен в приложение II към Решение 2010/413/ОВППС.

               (3)

               Sina Bank следва отново да бъде включена в списъка на лицата и образуванията, за които се прилагат ограничителни мерки, въз основа на ново изложение на мотивите.

               (4)

               С решенията си от 3 юли 2014 г. по дела Т-155/13, T-157/13 и T-181/13 (3) Общият съд на Европейския съюз отмени решението на Съвета да включи съответно Babak Zanjani, Sorinet Commercial Trust Bankers и Sharif University of Technology в списъка на лицата и образуванията, към които се прилагат ограничителни мерки, поместен в приложение II към Решение 2010/413/ОВППС.

               (5)

               Babak Zanjani, Sorinet Commercial Trust Bankers и Sharif University of Technology следва отново да бъдат включени в списъка на лицата и образуванията, за които се прилагат ограничителни мерки, въз основа на ново изложение на мотивите.

               (6)

               След решението на Съда на Европейския съюз от 28 ноември 2013 г. по дело C-280/12 P (4) Fereydoun Mahmoudian и Fulmen не са включени в списъка на лицата и образуванията, за които се прилагат ограничителни мерки, поместен в приложение II към Решение 2010/413/ОВППС.

               (7)

               Следователно основанията едно образувание да продължава да фигурира в поместения в приложение II към Решение 2010/413/ОВППС списък на лицата и образуванията, спрямо които се прилагат ограничителни мерки, са отпаднали.

               (8)

               Следва да бъдат изменени идентификационните данни за три образувания в списъка на лицата и образуванията, за които се прилагат ограничителни мерки, поместен в приложение II към Решение 2010/413/ОВППС.

               (9)

               Решение 2010/413/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Приложение II към Решение 2010/413/ОВППС се изменя съгласно посоченото в приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 7 ноември 2014 година

            За Съвета

            Председател

         P. C. PADOAN

      (1)  ОВ L 195, 27.7.2010 г., стр. 39

      (2)  Дело T-67/12 Sina Bank/Съвет, решение от 4 юни 2014 г. (все още не е публикувано в Сборника).

      (3)  Дело T-155/13 Zanjani/Съвет, рeшение от 3 юли 2014 г. (все още не е публикувано в Сборника). Дело T-157/13 Sorinet Commercial Trust Bankers/Съвет, решение от 3 юли 2014 г. (все още не е публикувано в Сборника). Дело T-181/13 Sharif University of Technology/Съвет, решение от 3 юли 2014 г. (все още не е публикувано в Сборника).

      (4)  Дело C-280/12 P Съвет /Fulmen и Fereydoun Mahmoudian, решение от 28 ноември 2013 г. (все още не е публикувано в Сборника).

      ПРИЛОЖЕНИЕ

                  I.

                  Лицето и образуванията, посочени по-долу, се вмъкват в списъка, поместен в част I от приложение II към Решение 2010/413/ОВППС:
                  I.   Лица и образувания, участващи в дейности, свързани с ядрени или балистични ракети, и лица и образувания, подкрепящи правителството на Иран.
                  A.   Лица

                              Име

                              Идентификационни данни

                              Основания

                              Дата на включване в списъка

                              45.

                              Babak Zanjani

                              Дата на раждане: 12 март 1971 г.

                              Babak Zanjani е осигурявал подкрепа за финансирането на трансакции с ирански суров нефт, провеждани от иранското министерство на петрола, което е включено в списъка на ЕС. Освен това той е подпомагал Централната банка на Иран и националната иранска нефтена компания (NIOC), които също са включени в списъка на ЕС, да заобиколят наложените от ЕС ограничителни мерки.
                              Той е бил посредник в сделките с ирански нефт и е извършвал прехвърляния на парични средства от свързани с нефт дейности, по-конкретно посредством Naftiran Intertrade Company (NICO) и Hong Kong Intertrade, които са контролирани от иранското правителство и също са включени в списъка на ЕС.
                              Освен това той е предоставял основни услуги на Ислямската революционна гвардия (IRGC), като е осигурявал възможност за парични преводи в полза на Khatam al-Anbiya, притежавано от IRGC дружество, на което са наложени санкции от ООН и ЕС.

                              8.11.2014 г.

                        Б.   Образувания

                              Наименование

                              Идентификационни данни

                              Основания

                              Дата на включване в списъка

                              8.

                              Sina Bank

                                          No. 187, Avenue Motahhari Ave., Teheran, 1587998411, Iran

                                          Тел.: (+ 9821) 88532434-7, (+ 9821) 88532434-6

                                          E-mail: infor@sinabank.ir

                                          Уебсайт: http://www.sinabank.ir/

                              Sina Bank е контролирана от Mostazafan Foundation, голямо иранско държавно образувание, контролирано пряко от върховния лидер, което притежава 84 % от акциите в Sina Bank. Тя предоставя финансови услуги на Mostazafan Foundation и нейната група от дъщерни дружества и компании. Следователно Sina Bank оказва финансова подкрепа на правителството на Иран посредством Mostazafan Foundation.

                              8.11.2014 г.

                              156.

                              Sorinet Commercial Trust Bankers Ltd. (SCT) (с друго наименование: SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust)

                              Sorinet Commercial Trust Bankers, Sadaf Tower, 3rd Floor, Suite No. 301, Kish Island, Iran
                              Sorinet Commercial Trust Bankers, No. 1808, 18th Floor, Grosvenor House Commercial Tower, Sheikh Zayed Road, Dubai, UAE, P.O. Box 31988
                              Клон Техеран: Reahi Aiiey, First of Karaj, Maksous Road 9, Tehran, Iran. SWIFT кодове: SCERIRTH KSH (клон остров Киш), SCTSAEA1 (клон Дубай), SCERIRTH (клон Техеран)
                              Друг адрес за клона на остров Киш: Kish Banking Fin Activities Center, No 42, 4th floor, VC25
                              Други адреси за клона в Дубай: 1) SCT Bankers Kish Company (PJS), Head Office, Kish Island, Sadaf Tower, 3rd floor, Suite 301, P.O. Box 87. 2) Sheykh Admad, Sheykh Zayed Road, 31988, Dubai, Port, Kish Island.
                              Тел.:
                              09347695504 (клон остров Киш)
                              09347695504/97-143257022-99 (клон Дубай)
                              09347695504 (Клон Техеран)
                              Email адреси: info@sctbankers.com
                              zanjani@sctbankers.com

                              Sorinet Commercial Trust Bankers Ltd. (SCT) е контролирана от Babak Zanjani, който е включен в списъка за оказване на финансова подкрепа на правителството на Иран като посредник за извършване на свързани с нефт плащания от негово име.

                              8.11.2014 г.

                              161.

                              Sharif University of Technology

                              Azadi Ave/Street, PO Box 11365-11155, Tehran, Iran, Тел.: + 98 21 66 161
                              Email: info@sharif.ir

                              Sharif University of Technology (SUT) има редица споразумения за сътрудничество с организации на иранското правителство, които са включени в списъка на ООН и/или в списъка на ЕС, и които извършват дейност във военната област или в свързани с нея области, по-специално в сферата на производството и доставката на балистични ракети. Сред тях са: споразумение с включената в списъка на ЕС Организация за авиационна промишленост (AIO) за производството на спътници наред с останалото; споразумение за сътрудничество с иранското Министерство на отбраната и Ислямската революционна гвардия (IRGC) във връзка със състезанията с „умни“ плавателни съдове; широко споразумение с военновъздушните сили на IRGC, което включва развиване и укрепване на връзките на университета, организационно и стратегическо сътрудничество;
                              SUT е страна по споразумение с 6 университета, което подкрепя правителството на Иран в научните изследвания, свързани с отбраната; а SUT води следдипломни програми по проектиране на безпилотни летателни апарати (UAV), които са разработени и от Министерството на науката наред с останалите. Всичко това взето заедно показва значителна степен на ангажираност с правителството на Иран във военната област или в свързани с нея области, което представлява подкрепа за правителството на Иран.

                              8.11.2014 г.

                  II.

                  Вписванията за образуванията, съдържащи се в част I от приложение II към решение 2010/413/ОВППС, посочени по-долу, се заменят със следните вписвания:
                  I.   Лица и образувания, участващи в дейности, свързани с ядрени или балистични ракети, и лица и образувания, подкрепящи правителството на Иран.
                  Б.   Образувания

                              Наименование

                              Идентификационни данни

                              Основания

                              Дата на включване в списъка

                              27.

                              Power Plants' Equipment Manufacturing Company (Saakhte Tajhizate Niroogah)

                              No. 10, Jahanara Alley, after Hemmat Bridge, Abbaspour St. (наричана по-рано Tavanir), Tehran, Post Code 1435733161, Iran

                              Подчинена на AEOI и на Novin Energy (и двете включени в списъка съгласно Резолюция 1737 на Съвета за сигурност на ООН). Участва в разработването на ядрени реактори.

                              26.7.2010 г.

                              132.

                              Naftiran Intertrade Company (известна още като Naftiran Trade Company) (NICO)

                                          a)

                                                      5th Floor, Petropars Building, No. 35 Farhang Boulevard, Snadat Abad Avenue, Tehran, Iran

                                                      Тел.: + 98 21 22372486; + 98 21 22374681; + 98 21 22374678;

                                                      Факс: + 98 21 22374678; + 98 21 22372481

                                                      Email: info@naftiran.com

                                          б)

                                          Suite 17, Burlington House, St. Saviours Road, St. Helier, Jersey, UK

                              Дъщерно предприятие (100 %) на National Iranian Oil Company (NIOC).

                              16.10.2012 г.

                              133.

                              Naftiran Intertrade Company Srl

                                          Avenue de la Tour-Haldimand, 6, 1009 Pully, Switzerland

                                          Тел.: + 41 21 3106565

                                          Факс: + 41 21 3106566/67/72

                                          Email: nico.finance@naftiran.ch

                              Дъщерно предприятие (100 %) на Naftiran Intertrade Company Ltd.

                              16.10.2012 г.

                  III.

                  Образуванието, посочено по-долу, се заличава от списъка, поместен в част I от приложение II към Решение 2010/413/ОВППС:

                              13.

                              a) Arya Niroo Nik


title: 2010/50/ЕС: Решение на Съвета от 25 януари 2010 година за изменение на приложение 2, списък А към Общите консулски инструкции относно визите за дипломатическите мисии и консулските служби, във връзка с изискването за виза за притежателите на дипломатически паспорти от Саудитска Арабия

text:
               30.1.2010

               BG

               Официален вестник на Европейския съюз

               L 26/22

         РЕШЕНИЕ НА СЪВЕТА
   от 25 януари 2010 година
   за изменение на приложение 2, списък А към Общите консулски инструкции относно визите за дипломатическите мисии и консулските служби, във връзка с изискването за виза за притежателите на дипломатически паспорти от Саудитска Арабия
   (2010/50/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕО) № 789/2001 на Съвета от 24 април 2001 г. за запазване на изпълнителни правомощия на Съвета във връзка с някои подробни разпоредби и практически процедури за разглеждане на молби за визи (1), и по-специално член 1, параграф 1 от него,
   като взе предвид инициативата на Френската република,
   като има предвид, че:

               (1)

               Приложение 2, списък А към Общите консулски инструкции (2) съдържа списък на държавите, за чиито граждани не се прилага изискването за виза в една или повече държави от Шенгенското пространство, когато притежават дипломатически, официални или служебни паспорти, но за които това изискване се прилага, когато притежават обикновени паспорти.

               (2)

               Франция желае да освободи притежателите на дипломатически паспорти от Саудитска Арабия от изискването за виза. Ето защо Общите консулски инструкции следва да се изменят по съответния начин.

               (3)

               Настоящото решение представлява развитие на разпоредбите на достиженията на правото от Шенген, в което Обединеното кралство не участва, в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (3); следователно Обединеното кралство не взема участие в неговото приемане, не е обвързано от него, нито от неговото прилагане.

               (4)

               Настоящото решение представлява развитие на разпоредбите на достиженията на правото от Шенген, в които Ирландия не участва, в съответствие с Решение 2002/192/ЕО на Съвета от 28 февруари 2002 година относно искането на Ирландия да участва в някои разпоредби от достиженията на правото от Шенген (4); следователно Ирландия не взема участие в неговото приемане, не е обвързана от него, нито от неговото прилагане.

               (5)

               В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за функционирането на Европейския съюз, Дания не участва в приемането на настоящото решение, не е обвързана от него, нито от неговото прилагане. Доколкото настоящото решение представлява развитие на достиженията на правото от Шенген, в срок от шест месеца от датата на приемане на настоящото решение от Съвета Дания взема решение, в съответствие с член 4 от посочения протокол, дали да го въведе в националното си право.

               (6)

               По отношение на Исландия и Норвегия настоящото решение представлява развитие на разпоредбите на достиженията на правото от Шенген по смисъла на Споразумението между Съвета на Европейския съюз и Република Исландия и Кралство Норвегия за асоцииране на тези две държави при изпълнението, прилагането и развитието на разпоредбите на достиженията на правото от Шенген (5), които попадат в рамките на областта, посочена в член 1, буква Б от Решение 1999/437/ЕО на Съвета от 17 май 1999 г. относно определени условия по прилагането на това споразумение (6).

               (7)

               По отношение на Швейцария настоящото решение представлява развитие на разпоредбите на достиженията на правото от Шенген по смисъла на Споразумението, сключено между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (7), които попадат в рамките на областта, посочена в член 1, буква Б от Решение 1999/437/ЕО, във връзка с член 3 от Решение 2008/146/ЕО на Съвета (8) за сключването от името на Европейската общност на посоченото споразумение.

               (8)

               По отношение на Лихтенщайн настоящото решение представлява развитие на разпоредбите от достиженията на правото от Шенген по смисъла на Протокола, подписан между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, които попадат в рамките на областта, посочена в член 1, буква Б от Решение 1999/437/ЕО, във връзка с член 3 от Решение 2008/261/ЕО на Съвета (9) за подписването от името на Европейската общност и за временното прилагане на някои разпоредби от посочения протокол.

               (9)

               Настоящото решение представлява акт, който се основава на достиженията на правото от Шенген или по друг начин е свързан с тях по смисъла на член 3, параграф 2 от Акта за присъединяване от 2003 г.

               (10)

               Настоящото решение представлява акт, който се основава на достиженията на правото от Шенген или по друг начин е свързан с тях по смисъла на член 4, параграф 2 от Акта за присъединяване от 2005 г.,

         ПРИЕ НАСТОЯЩОТО РЕШЕНИЕ:
   Член 1
   В приложение 2, списък А към Общите консулски инструкции в колоната „FR“ срещу вписването относно Саудитска Арабия се вмъква буквата „D“.
   Член 2
   Настоящото решение влиза в сила на 1 февруари 2010 г.
   Член 3
   Адресати на настоящото решение са държавите-членки в съответствие с Договорите.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 25 януари 2010 година.

            За Съвета

            Председател

         M. Á. MORATINOS

      (1)  ОВ L 116, 26.4.2001 г., стр. 2.

      (2)  ОВ C 326, 22.12.2005 г., стр. 1.

      (3)  ОВ L 131, 1.6.2000 г., стр. 43.

      (4)  ОВ L 64, 7.3.2002 г., стр. 20.

      (5)  ОВ L 176, 10.7.1999 г., стр. 36.

      (6)  ОВ L 176, 10.7.1999 г., стр. 31.

      (7)  ОВ L 53, 27.2.2008 г., стр. 52.

      (8)  ОВ L 53, 27.2.2008 г., стр. 1.

      (9)  ОВ L 83, 26.3.2008 г., стр. 3.


title: Правомощия и отговорности на постоянните комисии Решение на Европейския парламент от 6 май 2009 г. относно правомощията и отговорностите на постоянните комисии

text:
               5.8.2010

               BG

               Официален вестник на Европейския съюз

               CE 212/126

         Сряда, 6 май 2009 г.Правомощия и отговорности на постоянните комисии
   P6_TA(2009)0348
   Решение на Европейския парламент от 6 май 2009 г. относно правомощията и отговорностите на постоянните комисии
   2010/C 212 E/23

      Европейският парламент,
   като взе предвид предложението, внесено от Председателския съвет,
   като взе предвид член 174 от своя правилник,

               1.

               Решава да създаде следните постоянни комисии:

                           I.

                           Комисия по външни работи,

                           II.

                           Комисия по развитие

                           III.

                           Комисия по международна търговия

                           IV.

                           Комисия по бюджети

                           V.

                           Комисия по бюджетен контрол

                           VI.

                           Комисия по икономически и парични въпроси

                           VII.

                           Комисия по заетост и социални въпроси

                           VIII.

                           Комисия по околна среда, обществено здраве и безопасност на храните

                           IX.

                           Комисия по промишленост, изследвания и енергетика

                           X.

                           Комисия по вътрешния пазар и защита на потребителите

                           XI.

                           Комисия по транспорт и туризъм

                           XII.

                           Комисия по регионално развитие

                           XIII.

                           Комисия по земеделие и развитие на селските райони

                           XIV.

                           Комисия по рибно стопанство

                           XV.

                           Комисия по култура и образование

                           XVI.

                           Комисия по правни въпроси

                           XVII.

                           Комисия по граждански свободи, правосъдие и вътрешни работи

                           XVIII.

                           Комисия по конституционни въпроси

                           XIX.

                           Комисия по правата на жените и равенството между половете

                           XX.

                           Комисия по петиции;

               2.

               Решава да замени приложение VI към своя правилник със следното:

                  Сряда, 6 май 2009 г.„ПРИЛОЖЕНИЕ VI
                  Правомощия и отговорности на постоянните комисии

                        I.

                        Комисия по външни работи

                  Комисията отговаря за:

                              1.

                              общата външна политика и политика на сигурност (ОВППС) и европейската политика за сигурност и отбрана (ЕПСО). В този контекст комисията се подпомага от подкомисия по сигурност и отбрана;

                              2.

                              отношенията с други институции и органи на ЕС, с ООН и други международни организации и междупарламентарни асамблеи по въпроси от нейната компетентност;

                              3.

                              укрепването на политическите отношения с трети страни, особено страните в непосредствено съседство на Съюза, чрез мащабни програми за сътрудничество и помощ или международни споразумения като споразумения за асоцииране и партньорство;

                              4.

                              откриването, мониторинга и приключването на преговори за присъединяване на европейски държави към Съюза;

                              5.

                              въпросите относно правата на човека, защитата на малцинствата и насърчаването на демократичните ценности в трети страни. В този контекст комисията се подпомага от подкомисия по правата на човека. Без да се нарушава приложимата правна уредба, членовете на други комисии и органи с отговорности в тази област се канят да присъстват на заседанията на подкомисията.

                        Комисията координира работата на съвместните парламентарни комитети и комисиите за парламентарно сътрудничество, както и работата на междупарламентарните делегации и на ad hoc делегациите и мисиите за наблюдение на избори, които влизат в кръга на нейната компетентност.

                        II.

                        Комисия по развитие

                  Комисията отговаря за:

                              1.

                              насърчаването, прилагането и мониторинга на политиката на развитие и сътрудничество на Съюза, включително:

                                          а)

                                          политическия диалог с развиващите се страни, на двустранна основа, както и в рамките на съответните международни организации и на междупарламентарни форуми,

                                          б)

                                          помощта за развиващите се страни и споразуменията за сътрудничество с тях,

                                          в)

                                          насърчаването на демократичните ценности, доброто управление и правата на човека в развиващите се страни;

                              2.

                              въпросите, отнасящи се до споразумението за партньорство между ЕС и страните от АКТБ и отношенията със съответните органи;

                              3.

                              участието на Парламента в мисии за наблюдение на избори, по целесъобразност в сътрудничество с други съответни комисии и делегации.

                        Комисията координира работата на междупарламентарните делегации и ad hoc делегациите, които влизат в кръга на нейната компетентност.

                        III.

                        Комисия по международна търговия

                  Комисията отговаря за:
                  въпросите, свързани с установяването и прилагането на общата търговска политика на Съюза и неговите външноикономически отношения, по-специално:

                              1.

                              финансовите, икономическите и търговските отношения с трети страни и регионални организации;

                              2.

                              мерките за техническа хармонизация или стандартизация в областите, уредени с международноправни актове;

                              3.

                              отношенията със съответните международни организации и с организациите, насърчаващи регионалната икономическа и търговска интеграция извън Съюза;

                              4.

                              отношенията със Световната търговска организация, включително нейното парламентарно измерение.

                        Комисията поддържа връзки със съответните междупарламентарни и ad hoc делегации компетентни в областта на икономическите и търговските аспекти на отношенията с трети страни.

                        IV.

                        Комисия по бюджети

                  Комисията отговаря за:

                              1.

                              многогодишната финансова рамка на приходите и разходите на Съюза и системата за собствено финансиране на Съюза;

                              2.

                              бюджетните прерогативи на Парламента, а именно бюджета на Съюза, както и договарянето и прилагането на междуинституционални споразумения в тази област;

                              3.

                              бюджетните прогнози на Парламента по определения в Правилника за дейността на ЕП ред;

                              4.

                              бюджета на децентрализираните органи;

                              5.

                              финансовите дейности на Европейската инвестиционна банка;

                              6.

                              бюджетирането на Европейския фонд за развитие, без да се накърняват правомощията на комисията, която отговаря за споразумението за партньорство между ЕС и страните от АКТБ;

                              7.

                              финансовите последици и съвместимостта с многогодишната финансова рамка на всички актове на Общността, без да се накърняват правомощията на съответните комисии;

                              8.

                              следенето и оценката на изпълнението на текущия бюджет, независимо от разпоредбите на член 72, параграф 1, преводите на заделени средства, процедурите във връзка с щатните разписания, заделените средства за административни цели и становищата по проекти за недвижими имоти със значителни финансови последици;

                              9.

                              Финансовия регламент, с изключение на въпросите, отнасящи се до изпълнението, управлението и контрола на бюджета.

                        V.

                        Комисия по бюджетен контрол

                  Комисията отговаря за:

                              1.

                              контрола върху изпълнението на бюджета на Съюза и на Европейския фонд за развитие, и решенията за освобождаване от отговорност, които трябва да бъдат взети от Парламента, включително вътрешната процедура по освобождаване от отговорност и всички други мерки, които съпровождат или привеждат в изпълнение такива решения;

                              2.

                              приключването, представянето и контрола на сметките и счетоводните баланси на Съюза, неговите институции и всички органи, финансирани от него, включително определянето на остатъка, който ще бъде пренесен, и уреждането на сметките;

                              3.

                              контрола на финансовите дейности на Европейската инвестиционна банка;

                              4.

                              оценката на разходната ефективност на различните форми на финансиране на Общността при осъществяването на политиките на Съюза;

                              5.

                              проверката на измами и нередности при изпълнението на бюджета на Съюза, мерките, целящи предотвратяването и съдебното преследване на такива случаи и защитата на финансовите интереси на Съюза като цяло;

                              6.

                              отношенията със Сметната палата, назначаването на нейните членове и разглеждането на нейните доклади;

                              7.

                              Финансовия регламент, що се отнася до изпълнението, управлението и контрола на бюджета.

                        VI.

                        Комисия по икономически и парични въпроси

                  Комисията отговаря за:

                              1.

                              икономическата и паричната политика на Съюза, функционирането на Икономическия и валутен съюз и на Европейската парична и финансова система, включително отношенията със съответните институции или организации;

                              2.

                              свободното движение на капитали и плащания (трансгранични плащания, единна платежна зона, платежни баланси, движения на капитал и политика на вземане и отпускане на заеми, контрол върху движенията на капитали с произход от трети страни, мерки за насърчаване на износа на капитал на Съюза);

                              3.

                              международната парична и финансова система, включително отношенията с финансови и парични институции и организации;

                              4.

                              правилата за конкуренция и държавните или публични помощи;

                              5.

                              данъчните разпоредби;

                              6.

                              регулирането и надзора на финансови услуги, институции и пазари, включително финансовата отчетност, одита, счетоводните правила, корпоративното управление и други въпроси от областта на дружественото право, които се отнасят конкретно до финансовите услуги.

                        VII.

                        Комисия по заетост и социални въпроси

                  Комисията отговаря за:

                              1.

                              политиката на заетост и всички аспекти на социалната политика като условия на труд, социално осигуряване и социална защита;

                              2.

                              мерките за здравословни и безопасни условия на труд;

                              3.

                              Европейския социален фонд;

                              4.

                              политиката на професионално обучение, включително професионалните квалификации;

                              5.

                              свободното движение на работници и пенсионери;

                              6.

                              социалния диалог;

                              7.

                              всички форми на дискриминация на работното място и на пазара на труда, с изключение на дискриминацията по полов признак;

                              8.

                              отношенията с:

                                          —

                                          Европейския център за развитие на професионалното обучение (Cedefop),

                                          —

                                          Европейската фондация за подобряване на условията на живот и труд,

                                          —

                                          Европейската фондация за обучение,

                                          —

                                          Европейската агенция за безопасни и здравословни условия на труд,

                                    -както и отношенията с други съответни органи на ЕС и международни организации.

                        VIII.

                        Комисия по околна среда, обществено здраве и безопасност на храните

                  Комисията отговаря за:

                              1.

                              политиката в областта на околната среда и мерките за опазване на околната среда, особено що се отнася до:

                                          а)

                                          замърсяването на въздуха, почвата и водите, управлението и рециклирането на отпадъци, опасните вещества и препарати, нивата на шума, промяната на климата, опазването на биологичното разнообразие,

                                          б)

                                          устойчивото развитие,

                                          в)

                                          международните и регионални мерки и споразумения за опазване на околната среда,

                                          г)

                                          възстановяването на щетите, нанесени на околната среда,

                                          д)

                                          гражданската защита,

                                          е)

                                          Европейската агенция за околната среда;

                                          ж)

                                          Европейската агенция по химикалите

                              2.

                              общественото здраве, по-специално:

                                          а)

                                          програмите и специфичните действия в областта на общественото здраве,

                                          б)

                                          фармацевтичните и козметичните продукти,

                                          в)

                                          здравните аспекти на биологичния тероризъм,

                                          г)

                                          Европейската агенция за оценка на лекарствени продукти и Европейския център за превенция и контрол на болестите;

                              3.

                              въпросите, свързани с безопасността на храните, по-специално:

                                          а)

                                          етикетирането и безопасността на храните,

                                          б)

                                          ветеринарното законодателство относно защитата срещу рискове за човешкото здраве; проверките на храни и системите за производство на храни от гледна точка на общественото здраве,

                                          в)

                                          Европейската агенция за безопасност на храните и Европейската служба за хранителен и ветеринарен контрол.

                        IX.

                        Комисия по промишленост, изследвания и енергетика

                  Комисията отговаря за:

                              1.

                              промишлената политика на Съюза и прилагането на нови технологии, включително мерките във връзка с малките и средни предприятия;

                              2.

                              изследователската политика на Съюза, включително разпространяването и използването на резултатите от изследвания;

                              3.

                              политиката в областта на космическото пространство;

                              4.

                              дейностите на Съвместния център за научни изследвания и на Централното бюро за ядрени измервания, както и JET, ITER и други проекти в същата област;

                              5.

                              мерките на Общността в областта на енергийната политика като цяло, сигурността на енергийните доставки и енергийната ефективност, включително изграждането и развитието на трансевропейски мрежи в сектора на енергийната инфраструктура;

                              6.

                              Договора за Евратом и Агенцията за доставки на Евратом; ядрената безопасност, извеждането от експлоатация на производствени мощности и унищожаването на отпадъци в ядрения сектор;

                              7.

                              информационното общество и информационните технологии, включително изграждането и развитието на трансевропейски мрежи в сектора на телекомуникационната инфраструктура.

                        X.

                        Комисия по вътрешния пазар и защита на потребителите

                  Комисията отговаря за:

                              1.

                              координацията на националното законодателство на общностно ниво в областта на вътрешния пазар и на митническия съюз, по-специално:

                                          а)

                                          свободното движение на стоки, включително хармонизацията на технически стандарти,

                                          б)

                                          свободата на установяване,

                                          в)

                                          свободното предоставяне на услуги, с изключение на финансовия и пощенския сектор;

                              2.

                              мерките, насочени към установяване и премахване на потенциалните пречки за функционирането на вътрешния пазар;

                              3.

                              насърчаването и защитата на икономическите интереси на потребителите, с изключение на въпросите, свързани с общественото здраве и безопасността на храните, в контекста на изграждането на вътрешния пазар.

                        XI.

                        Комисия по транспорт и туризъм

                  Комисията отговаря за:

                              1.

                              въпросите, свързани с развитието на обща политика за железопътния, автомобилния, вътрешния речен, морския и въздушния транспорт, по-специално:

                                          а)

                                          приложимите общи правила за транспорт в рамките на Европейския съюз,

                                          б)

                                          изграждането и развитието на трансевропейски мрежи в областта на транспортната инфраструктура,

                                          в)

                                          предоставянето на транспортни услуги и отношенията с трети страни в областта на транспорта,

                                          г)

                                          сигурността на транспорта,

                                          д)

                                          отношенията с международни транспортни органи и организации;

                              2.

                              пощенските услуги;

                              3.

                              туризма.

                        XII.

                        Комисия по регионално развитие

                  Комисията отговаря за:
                  регионалната политика и кохезионната политика, по-специално:

                              а)

                              Европейския фонд за регионално развитие, Кохезионния фонд и другите инструменти на регионалната политика на Съюза,

                              б)

                              оценката на въздействието на други политики на Съюза върху икономическото и социалното сближаване,

                              в)

                              координацията на структурните инструменти на Съюза,

                              г)

                              най-отдалечените региони и острови, както и трансграничното и междурегионално сътрудничество,

                              д)

                              отношенията с Комитета на регионите, организациите за междурегионално сътрудничество и органите на местната и регионална власт.

                        XIII.

                        Комисия по земеделие и развитие на селските райони

                  Комисията отговаря за:

                              1.

                              провеждането и развитието на общата селскостопанска политика;

                              2.

                              развитието на селските райони, включително дейностите на съответните финансови инструменти;

                              3.

                              законодателните актове в областта на:

                                          а)

                                          ветеринарните въпроси и въпросите на растителното здраве, животинските фуражи, при условие че тези мерки не целят защитата срещу рискове за човешкото здраве,

                                          б)

                                          животновъдството и животинското здраве;

                              4.

                              подобряването на качеството на селскостопанските продукти;

                              5.

                              снабдяването със селскостопански суровини;

                              6.

                              Службата на Общността за растително многообразие;

                              7.

                              лесовъдството.

                        XIV.

                        Комисия по рибно стопанство

                  Комисията отговаря за:

                              1.

                              провеждането, развитието и управлението на общата политика в областта на рибното стопанство;

                              2.

                              опазването на рибните ресурси;

                              3.

                              общата организация на пазара на рибни продукти;

                              4.

                              структурната политика в секторите на рибното стопанство и аквакултурите, включително финансовите инструменти за ориентиране на рибното стопанство;

                              5.

                              международните споразумения в областта на рибното стопанство.

                        XV.

                        Комисия по култура и образование

                  Комисията отговаря за:

                              1.

                              културните аспекти на Европейския съюз, по-специално:

                                          а)

                                          подобряването на познаването и разпространението на културата,

                                          б)

                                          защитата и насърчаването на културното и езиково многообразие,

                                          в)

                                          опазването и съхраняването на културното наследство, културните обмени и художественото творчество;

                              2.

                              образователната политика на Съюза, включително областта на европейското висше образование, насърчаването на системата на европейски училища и на обучението през целия живот;

                              3.

                              аудиовизуалната политика и културните и образователни аспекти на информационното общество;

                              4.

                              политиката за младежта и развиването на политика за спорт и отдих;

                              5.

                              информационната и медийната политика;

                              6.

                              сътрудничеството с трети страни в областта на културата и образованието и отношенията със съответните международни организации и институции.

                        XVI.

                        Комисия по правни въпроси

                  Комисията отговаря за:

                              1.

                              тълкуването и прилагането на Европейското право, съответствието на актовете на Европейския съюз с първичното право, особено избора на правни основания и съблюдаването на принципите на субсидиарност и пропорционалност;

                              2.

                              тълкуването и прилагането на международното право, доколкото то засяга Европейския съюз;

                              3.

                              опростяването на общностното право, по-специално на законодателните предложения за неговото официално кодифициране;

                              4.

                              правната защита на правата и прерогативите на Парламента, включително участието му в дела пред Съда и Първоинстанционния съд;

                              5.

                              общностните актове, които засягат правния ред на държавите-членки, по-специално в областта на:

                                          а)

                                          гражданското и търговското право,

                                          б)

                                          дружественото право,

                                          в)

                                          правото на интелектуална собственост,

                                          г)

                                          процесуалното право;

                              6.

                              мерки относно съдебното и административно сътрудничество по гражданскоправи въпроси;

                              7.

                              отговорността за околната среда и санкциите за екологични престъпления;

                              8.

                              етичните въпроси, свързани с новите технологии, при прилагане на процедура с асоциирани комисии - със съответните комисии;

                              9.

                              Статута на членовете на Парламента и Правилника за длъжностните лица на Европейските общности;

                              10.

                              привилегиите и имунитетите, както и проверката на пълномощията на членовете на Парламента;

                              11.

                              организацията и статута на Съда;

                              12.

                              Службата за хармонизация на вътрешния пазар.

                        XVII.

                        Комисия по граждански свободи, правосъдие и вътрешни работи

                  Комисията отговаря за:

                              1.

                              защитата на правата на гражданите, правата на човека и основните права на територията на Съюза, включително закрилата на малцинствата, както е предвидено в Договорите и в Хартата на основни права на Европейския съюз;

                              2.

                              необходимите мерки за борба с всички други форми на дискриминация, освен дискриминация по полов признак или дискриминация на работното място или на пазара на труда;

                              3.

                              законодателството в областта на прозрачността и на защитата на физически лица по отношение на обработката на лични данни;

                              4.

                              установяването и развитието на пространство на свобода, сигурност и правосъдие, по-специално:

                                          а)

                                          мерките относно влизането и движението на лица, убежището и миграцията,

                                          б)

                                          мерките относно интегрираното управление на общите граници,

                                          в)

                                          мерките във връзка с полицейското и съдебно сътрудничество по наказателноправни въпроси;

                              5.

                              Европейската обсерватория за наркотици и наркомании и Европейската обсерватория за прояви на расизъм и ксенофобия, Европол, Евроюст, Сепол и други органи и агенции в същата област;

                              6.

                              установяването на явна опасност от сериозно нарушаване от страна на държава-членка на общите за държавите-членки принципи.

                        XVIII.

                        Комисия по конституционни въпроси

                  Комисията отговаря за:

                              1.

                              институционалните аспекти на Европейския интеграционен процес, по-специално в рамките на подготовката и протичането на конвенти и междуправителствени конференции;

                              2.

                              прилагането на Договора за ЕС и оценката за неговото действие;

                              3.

                              институционалните последици от преговорите за разширяване на Съюза;

                              4.

                              междуинстуционалните отношения, включително разглеждането на междуинституционалните споразумения съгласно член 120, параграф 2 от Правилника за дейността на ЕП с оглед на одобрението им от Парламента;

                              5.

                              единната избирателна процедура;

                              6.

                              политическите партии на европейско равнище, без да се накърняват компетенциите на Бюрото;

                              7.

                              установяването на сериозно и системно нарушаване от държава-членка на общите за държавите-членки принципи;

                              8.

                              тълкуването и прилагането на Правилника за дейността на ЕП и предложенията за неговите изменения.

                        XIX.

                        Комисия по правата на жените и равенството между половете

                  Комисията отговаря за:

                              1.

                              определянето, насърчаването и защитата на правата на жените в Съюза и свързаните с това общностни мерки;

                              2.

                              насърчаването на правата на жените в трети страни;

                              3.

                              политиката на равни възможности, включително равенството между мъже и жени по отношение на възможностите на пазара на труда и отношението на работното място;

                              4.

                              премахването на всички форми на дискриминация по полов признак;

                              5.

                              прилагането и по-нататъшното развитие на принципа на равенство между половете във всички сектори;

                              6.

                              предприемането на последващи действия и прилагането на международни споразумения и конвенции, които засягат правата на жените;

                              7.

                              информационната политика относно жените.

                        XX.

                        Комисия по петиции

                  Комисията отговаря за:

                              1.

                              петициите;

                              2.

                              отношенията с Европейския омбудсман.“

               3.

               Решава, че това решение ще влезе в сила в първия ден на първата месечна сесия на седмия парламентарен мандат.

               4.

               Възлага на своя председател да предаде за сведение настоящото решение на Съвета и на Комисията.


title: Решение на Съвета и на Комисията от 12 май 1999 година относно сключването на Споразумение за партньорство и сътрудничество между Европейските общности и техните държави-членки, от една страна и Република Казахстан, от друга страна

text:
Важна правна забележка

|

31999D0490

Официален вестник n° L 196 , 28/07/1999 стр. 0001 - 0002 специално чешко издание глава 11 том 32 стр. 82  - 83 специално испанско издание глава 11 том 32 стр. 82  - 83 специално унгарско издание глава 11 том 32 стр. 82  - 83 специално литвийско издание глава 11 том 32 стр. 82  - 83 LV.ES глава 11 том 32 стр. 82  - 83 MT.ES глава 11 том 32 стр. 82  - 83 PL.ES глава 11 том 32 стр. 82  - 83 SK.ES глава 11 том 32 стр. 82  - 83 специално словенско издание глава 11 том 32 стр. 82  - 83

		19990512Решение на Съвета и на Комисиятаот 12 май 1999 годинаотносно сключването на Споразумение за партньорство и сътрудничество между Европейските общности и техните държави-членки, от една страна и Република Казахстан, от друга страна(1999/490/ ЕО, ЕОВС, Евратом)СЪВЕТЪТ НА ЕВРОПЕЙСКИЯ СЪЮЗ,КОМИСИЯТА НА ЕВРОПЕЙСКИТЕ ОБЩНОСТИ,като взеха предвид Договора за създаване на Европейската общност, и по-специално член 54, параграф 2, последното изречение от параграф 2 на член 57, и член 66, член 73в, параграф 2, член 75, член 84, параграф 2, членове 99, 100, 113 и 235, във връзка с второто изречение от параграф 2 на член 228, и втората алинея от параграф 3 на член 228 от него,като взеха предвид Договора за създаване на Европейската общност за въглища и стомана, и по-специално член 95 от него,като взеха предвид Договора за създаване на Европейската общност за атомна енергия, и по-специално втория параграф от член 101 от него,като взеха предвид предложението на Комисията,като взеха предвид съгласието на Европейския парламент [1],след като се консултираха с Консултативния комитет на ЕОВС и със съгласието на Съвета,като взеха предвид одобрението на Съвета, дадено в съответствие с член 101 от Договора за създаване на Европейската общност за атомна енергия,(1) като имат предвид, че сключеното споразумение за партньорство и сътрудничество между Европейските общности и техните държави-членки, от една страна, и Република Казахстан, от друга страна, подписано в Брюксел на 23 януари 1995 г. ще допринесе за постигането на целите на Европейските общности;(2) като имат предвид, че целта на споразумението е да укрепва създадените връзки, предимно чрез Споразумението между Европейската икономическа общност и Европейската общност за атомна енергия и Съюза на Съветските социалистически републики в областта на търговията и търговското и икономическо сътрудничество, подписано на 18 декември 1989 г. и одобрено с Решение 90/116/ЕИО [2];(3) като имат предвид, че някои задължения, предвидени в Споразумението за партньорство и сътрудничество извън обсега на търговската политика на Общността, засягат или биха могли да засегнат направените договорености, които вече са залегнали в приетите от Общността актове в областите на правото на установяване, транспорта и третирането на предприятията;(4) като имат предвид, че посоченото споразумение налага на Европейските общности някои задължения относно движението на капитали и плащания между Общността и Република Казахстан;(5) като имат предвид, освен това, че доколкото посоченото споразумение засяга Директива 90/434/ЕИО на Съвета от 23 юли 1990 г. относно общата система за данъчно облагане, приложима спрямо сливанията, разделянията, прехвърлянията на активи и замените на акции по отношение на дружества от различни държави-членки [3], както и върху Директива 90/435/ЕИО на Съвета от 23 юли 1990 г. относно общата система за данъчно облагане на дружества майки и дъщерни дружества от различни държави-членки [4], които се основават на член 100 от Договора за създаване на Европейската общност, то този член следва да се ползва като правно основание;(6) като имат предвид, че определени разпоредби от посоченото споразумение налагат на Общността задължения в областта на предоставянето на услуги, които надхвърлят трансграничната рамка;(7) като имат предвид, че за определени разпоредби от посоченото споразумение, които Общността следва да прилага, не са предвидени специфични правомощия в Договора за създаване на Европейската общност; като имат предвид, че по тази причина се налага да се прибягва до член 235 от Договора,РЕШИХА:Член 1Одобряват, от името на Европейската общност, Европейската общност за въглища и стомана и Европейската общност за атомна енергия, Споразумението за партньорство и сътрудничество между Европейските общности и техните държави-членки, от една страна, и Република Казахстан, от друга страна, заедно с протокола, декларациите и размяната на писма.Текстовете са приложени към настоящото решение.Член 21. Положението, което Общността заема в рамките на Съвета за сътрудничество и в рамките на Комитета за сътрудничество, когато последният е упълномощен да действа от името на Съвета за сътрудничество, се определя от Съвета по предложение на Комисията или, когато е уместно, от Комисията, като във всеки случай се спазват съответните разпоредби на Договорите за създаване на Европейската общност, на Европейската общност за въглища и стомана и на Европейската общност за атомна енергия.2. Съгласно член 77 от Споразумението за партньорство и сътрудничество, председателят на Съвета осъществява председателството на Съвета за сътрудничество и представя позицията на Общността. Представител на Комисията осъществява председателството на Комитета за сътрудничество в съответствие с неговия процедурен правилник и представя позицията на Общността.3. Решението за публикуване в Официален вестник на Европейските общности на препоръките, дадени от Съвета за сътрудничество и от Комитета за сътрудничество, се взема от Съвета и Комисията във всеки отделен случай.Член 3Председателят на Съвета дава нотификацията, предвидена в член 99 от споразумението, от името на Европейската общност. Председателят на Комисията дава такава нотификация от името на Европейската общност за въглища и стомана и на Европейската общност за атомна енергия.Съставено в Брюксел на 12 май 1999 година.За КомисиятаПредседателJ. SanterЗа СъветаПредседателK.-H. Funke[1] ОВ С 115, 14.4.1997 г., стр. 196.[2] ОВ L 68, 15.3.1990 г., стр. 1.[3] ОВ L 225, 20.8.1990 г., стр. 1.[4] ОВ L 225, 20.8.1990 г., стр. 6.--------------------------------------------------


title: 2013/609/ЕС: Решение на Европейския парламент от 17 април 2013 г. относно приключването на сметките на Агенцията на Европейския съюз за основните права за финансовата 2011 година

text:
               16.11.2013

               BG

               Официален вестник на Европейския съюз

               L 308/323

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 г.
   относно приключването на сметките на Агенцията на Европейския съюз за основните права за финансовата 2011 година
   (2013/609/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на Европейския съюз за основните права за финансовата 2011 година,

               —

               като взе предвид доклада на Сметната палата относно годишните отчети на Агенцията на Европейския съюз за основните права за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (4), и по-специално член 21 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0102/2013),

               1.

               Одобрява приключването на сметките на Агенцията на Европейския съюз за основните права за финансовата 2011 година;

               2.

               Възлага на своя председател да предаде настоящото решение на директора на Агенцията на Европейския съюз за основните права, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 388, 15.12.2012 г., стр. 196.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 53, 22.2.2007 г., стр. 1.

      (5)  ОВ L 357, 31.12.2002 г., стр. 72.


title: Решение на Съвета от 24 септември 1990 година за сключване на Споразумение между Европейската икономическа общност, от една страна, и Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария, от друга страна, относно създаването на процедура на обмен на информация в областта на техническите нормативни изисквания

text:
               11/ 06

               BG

               Официален вестник на Европейския съюз

               100

         31990D0518

               L 291/1

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 24 септември 1990 година
   за сключване на Споразумение между Европейската икономическа общност, от една страна, и Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария, от друга страна, относно създаването на процедура на обмен на информация в областта на техническите нормативни изисквания
   (90/518/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 113 от него,
   като взе предвид предложението на Комисията,
   като има предвид, че Споразуменията за свободна търговия, сключени от Европейската икономическа общност и съответно, Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария, имат за цел да се отстранят пречките пред търговията;
   като има предвид, че Общността има интерес да организира обмен на информация с тези държави в областта на техническите нормативни изисквания, за да предотврати създаването на технически пречки пред търговията;
   като има предвид, че Комисията преговаря с посочените държави по този повод и преговорите доведоха до споразумение, подписано в Брюксел на 19 декември 1989 г.,
   РЕШИ:
   Член 1
   1.   Споразумението между Европейската икономическа общност, от една страна, и Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария, от друга страна, за установяване на процедура на обмен на информация в областта на техническите нормативни изисквания, се одобрява от името на Общността.
   2.   Текстът на споразумението е приложен към настоящото решение.
   Член 2
   Председателят на Съвета извършва, от името на Общността, нотифицирането, предвидено в член 17 от споразумението (1).

      Съставено в Брюксел на 24 септември 1990 година.

            За Съвета

            Председател

         V. SACCOMANDI

      (1)  ОВ L 291, 23.10.1990 г., стр. 43.